Kašimbo kalnagūbris
Kašimbo kalnagūbris (port. Serra do Cachimbo) – stalkalnių grandinė Brazilijos plokščiakalnio šiaurinėje dalyje, Mato Groso ir Paros valstijose. Sudarytas iš paleozojaus uolienų (smiltainio, skalūnų), slūgsančių ant prekambro kristalinio pamato. Aukštis iki 700 m. Kalnus giliais slėniais išraižę Šingu bei Tapažoso intakai (Žamanšinas, Kurua, Ipiranga, Braso Sulas ir kt.). Šiaurinė Kašimbo kalnagūbrio dalis paskelbta nacionaliniu parku. Yra karinė oro bazė.